শহীদ ওমর ফারুক এর বোন সালমা রহমান হেপী মুক্তিযুদ্ধের উপরে নির্মিত “ওমর ফারুকের মা” ছবিটির জন্য গনপ্রজাতন্ত্রী বাংলাদেশ সরকারের আথিক অনুদানের জন্য প্রধানমন্ত্রী শেখ হাসিনাকে ধন্যবাদ জানিয়েছেন। শহীদ ওমর ফারুক ছিলেন পিরোজপুরে মুক্তিযুদ্ধের অন্যতম সংগঠক। তিনি বঙ্গবন্ধুর ডাকে সাড়া দিয়ে ১৯৭১ সালের ২৩ মার্চ পিরোজপুরে প্রথম স্বাধীন বাংলার পতাকা উড়িয়েছিলেন। দেশের স্বাধীনতার জন্য মুক্তিযোদ্ধাদের ঐক্যবদ্ধ করার সময় হানাদার বাহিনীদের হাতে ধরা পড়েন। হানাদার বাহিনীরা লোহার রডে বাংলাদেশের পতাকা বেধে তার মাথায় খুচিয়ে খুচিয়ে তাকে হত্যা করে। “ওমর ফারুকের মা” চলচিত্রটি জাহিদুর রহমান বিপ্লব পরিচালিত ও মাসুম রেজার চিত্রনাট্যর জন্য তাদের ধন্যবাদ জানান হেপি।